ก.ล.ต.เปิดรับฟังความเห็นเกณฑ์อนุญาตให้ REIT สามารถให้กู้ยืมเงินแก่บริษัทย่อย
ก.ล.ต.เปิดรับฟังความเห็นเกณฑ์อนุญาตให้ REIT สามารถให้กู้ยืมเงินแก่บริษัทย่อย โดยเปิดรับฟังความคิดเห็นในเรื่องดังกล่าวไว้ที่ (www.sec.or.th)
7 ม.ค. 2559

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีแนวคิดปรับปรุงเกณฑ์ให้ทรัสต์เพื่อการลงทุนในอสังหาริมทรัพย์ (REIT) สามารถให้กู้ยืมเงินแก่บริษัทย่อยได้ เช่นเดียวกับกรณีของบริษัทจดทะเบียนที่สามารถให้ความช่วยเหลือทางด้านการเงินแก่บริษัทย่อย ซึ่งบริษัทย่อยในกรณีนี้หมายถึงบริษัทที่ REIT ลงทุนทางอ้อม ผ่านการถือหุ้นในบริษัทที่เป็นเจ้าของทรัพย์สิน โดย REIT ต้องถือหุ้นไม่น้อยกว่าร้อยละ 99 ของจำนวนสิทธิออกเสียงทั้งหมดของบริษัทนั้น ทั้งนี้ เพื่อเพิ่มความคล่องตัวในการลงทุนสำหรับภาคธุรกิจ และสอดคล้องกับเกณฑ์ REIT ในต่างประเทศ
โดยก.ล.ต. เผยแพร่เอกสารรับฟังความคิดเห็นในเรื่องดังกล่าวไว้ที่เว็บไซต์ ก.ล.ต. (www.sec.or.th) จึงขอเชิญผู้ที่เกี่ยวข้องและผู้สนใจร่วมแสดงความคิดเห็นได้ที่เว็บไซต์ หรือโทรสาร  0-2263-6581 หรือทาง email ที่ [email protected] จนถึงวันที่ 15 มกราคม 2559